
Text rozhodnutia
Súd: Okresný súd Svidník Spisová značka: 3Er/531/2015 Identifikačné číslo súdneho spisu: 8615205379 Dátum vydania rozhodnutia: 06. 09. 2019 Meno a priezvisko sudcu, VSÚ: JUDr. Anna Bejdová ECLI: ECLI:SK:OSSK:2019:8615205379.1 Uznesenie Okresný súd Svidník vo veci exekučného konania oprávneného POHOTOVOSŤ, s.r.o., so sídlom Pribinova 25, 811 09 Bratislava, IČO : 35 807 598, zastúpeného Advocate s.r.o. sídlom Pribinova 25, 811 09 Bratislava, IČO : 36 865 141 proti povinnému X. G., nar. XX.X.XXXX, bytom H. XXX, XXX XX H., štátny občan SR, o vymoženie 309 eura s príslušenstvom, v konaní vedenom pred súdnym exekútorom F.. R. Z., Q.. takto r o z h o d o l : I. Exekúciu z a s t a v u j e . II. Súdny exekútor m á voči oprávnenému nárok na náhradu trov exekúcie v rozsahu 100 %, o ktorých výške bude rozhodnuté po právoplatnosti tohto uznesenia. o d ô v o d n e n i e : 1. Oprávnený podal exekútorovi návrh na vykonanie exekúcie pre vymoženie 309 eura s príslušenstvom na základe rozhodcovského rozsudku Stáleho rozhodcovského súdu spoločnosti Slovenská rozhodcovská a.s. so sídlom v Bratislave sp.zn. SR 01789/10 zo dňa 8.4.2010, ktorý nadobudol právoplatnosť dňa 26.4.2010 a vykonateľnosť dňa 29.4.2010. 2. Dňa 14.10.2015 bol na tunajší súd doručený podnet súdneho exekútora na zastavenie exekúcie v zmysle § 36 ods. 3 Exekučného poriadku, nakoľko bolo zistené, že v tejto istej veci už prebieha iné exekučné konanie a pohľadávka oprávneného priznaná exekučným titulom - rozsudok Stáleho rozhodcovského súdu spoločnosti Slovenská rozhodcovská a.s. so sídlom v Bratislave sp.zn. SR 01789/10 zo dňa 8.4.2010, ktorý nadobudol právoplatnosť dňa 26.4.2010 a vykonateľnosť dňa 29.4.2010 je už vymáhaná v exekučnom konaní vedeným jeho exekútorským úradom. 3.Podľa § 243h ods. 1 zákona č. 233/1995 Z.z. o súdnych exekútoroch a exekučnej činnosti (Exekučný poriadok) ak tento zákon v § 243i až 243k <https://www.slov-lex.sk/pravne-predpisy/SK/ ZZ/1995/233/20170401> neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. Pravidlá pre prideľovanie vecí exekútorom podľa § 55 ods. 4 a 5 <https://www.slov-lex.sk/pravne-predpisy/SK/ZZ/1995/233/20170401> sa použijú len s ohľadom na veci pridelené podľa predpisov účinných po 1. apríli 2017. 4. Podľa § 36 ods. 3 Exekučného poriadku začatie exekučného konania bráni tomu, aby v tej istej veci prebiehalo iné exekučné konanie. Ak oprávnený podá návrh na vykonanie exekúcie v tej istej veci niekoľkým exekútorom, exekúciu vykoná ten exekútor, ktorého na 3Er/531/2015 - 2 - vykonanie poverí súd, v ostatných prípadoch sa exekučné konanie zastaví. Proti tomuto rozhodnutiu je prípustné odvolanie. 5.Na základe citovaného ustanovenia súd konanie v predmetnej veci zastavil. 6. Podľa § 196 Exekučného poriadku za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty. 7. Podľa § 203 ods. 1 Exekučného poriadku, ak dôjde k zastaveniu exekúcie zavineným oprávneného, súd mu môže uložiť nahradenie nevyhnutných trov exekúcie. 8. Podľa § 9a ods. 1 Exekučného poriadku ak to povaha veci nevylučuje, v konaní podľa tohto zákona sa primerane použijú ustanovenia Civilného sporového poriadku. 9. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 10. Podľa § 262 ods. 1 Civilného sporového poriadku o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 11. Podľa § 262 ods. 2 Civilného sporového poriadku o výške náhrady trov konania rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 12. O trovách konania súd rozhodol podľa § 9a ods. 1 Exekučného poriadku, § 203 ods. 1 Exekučného poriadku, § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. Vzhľadom na to, že oprávnený podal návrh na vykonanie exekúcie duplicitne, týmto z procesného hľadiska platí, že zavinil zastavenie a súdny exekútor má voči oprávnenému nárok na náhradu trov exekúcie v rozsahu 100%. O výške trov konania bude rozhodnuté v samostatnom uznesení po právoplatnosti tohto uznesenia v súlade s § 262 ods. 2 CSP. Poučenie: Proti tomuto rozhodnutiu možno podať odvolanie v lehote 15 dní od doručenia rozhodnutia na súde, proti ktorého rozhodnutiu smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). 3Er/531/2015 - 3 - Podľa § 364 CSP rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podľa § 365 ods. 1 CSP odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 366 CSP prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie.

